### 12.10. El navegador de procediments

L'ordre Navegador de procediments mostra els procediments a PDB, la base de dades de procediments. Aquests procediments són funcions invocades pels scripts o pels connectors.

#### 12.10.1. Activar l'ordre

Podeu accedir a aquesta ordre des del menú Ajuda → Navegador de procediments.

#### 12.10.2. Descripció de la finestra del diàleg «Navegador de procediments»

Figura 16.242. La finestra del diàleg «Navegador de procediments»

La figura de dalt mostra la finestra del diàleg Navegador de procediments. Si feu clic en un element de la llista desplaçable de l'esquerra, se'n mostrarà informació a la dreta. També podeu cercar un procediment específic consultant la base de dades de procediments amb una expressió regular en la caixa de text Cerca::

per nom

  Mostra una llista de procediments que tenen noms de codi que contenen la part del nom que heu introduït.

per descripció

  Mostra una llista de procediments que tenen notes que contenen la paraula que heu introduït.

per ajuda

  Mostra una llista de procediments que tenen text d'informació addicional que conté la paraula que heu introduït.

per autors

  Mostra una llista de procediments creats per l'autor el nom del qual conté la paraula que heu introduït.

per copyright

  Mostra una llista de procediments els drets d'autor són propietat d'algú el nom del qual conté la paraula que heu introduït.

per data

  Mostra una llista de procediments que tenen la data d'un any que coincideix amb l'any que heu introduït.

  | Nota
  Aquesta consulta es processa amb el text, però no amb un valor de data, així que no podreu trobar algunes entrades de procediments encara que la seva data contingui l'any que heu introduït. Per exemple, un procediment datat en 2000-2005 no es trobarà si se cerca el procediment amb 2001, però es trobarà amb 2000 o 2005.

per tipus

  Mostra una llista de procediments que tenen un dels quatre tipus: «Procediment intern del GIMP», «Connector del GIMP», «Extensió del GIMP», o «Procediment temporal».

12.9. Navegador de connectors |  | 12.11. El GIMP en línia

Report a bug in GIMP Informa d'un error de documentació