### 5.7. Mosaic

#### 5.7.1. Visió general

Figura 17.72. Exemple d'aplicació del filtre «Mosaic»

Imatge original

S'ha aplicat el filtre

Talla la capa o selecció activa en molts quadrats o polígons, que són lleugerament elevats i separats per juntes, donant l'aspecte d'un mosaic.

#### 5.7.2. Activació el filtre

Podeu trobar aquest filtre en el menú principal Filtres → Distorsions → Mosaic....

#### 5.7.3. Opcions

Figura 17.73. Opcions del filtre «Mosaic»

Predefinits, «Tipus d’entrada», Retallat, Opcions de combinació, Previsualització, Combina el filtre, Vista dividida

  | Nota
  Aquestes opcions es descriuen a Secció 2, «Característiques comunes».

Geometria de la tessel·la

  En aquesta opció no cal explicació:

  Quadrats

    No exactament quadrats, sinó 4 vores

  Hexàgons

    6 vores (hexa = 6)

  Octàgons

    8 vores (octa = 8)

  Triangles

    3 vores (tri = 3)

Mida de la tessel·la

  Diàmetre mitjà de cada tessel·la (en píxels). El lliscador i el quadre d'entrada permeten establir la mida de la superfície de les tessel·les (2-1000).

Alçada de la tessel·la

  És el vorell, el relleu de les tessel·les. El valor representa l'amplada, en píxels, de la vora il·luminada.

Regularitat de les tessel·les

  Quan es posa a 1, la majoria de les tessel·les tenen la mateixa mida. Amb un valor de 0, la mida es determina a l'atzar, i pot provocar variacions en la forma.

Variació del color de les tessel·les

  Cada tessel·la té un sol color, i el nombre de colors de la imatge es redueix en comparació amb la imatge original. Amb aquesta opció es pot incrementar una mica el nombre de colors.

Mitjana de color

  Quan aquesta opció no està marcada, el traçat de la imatge pot ser reconegut dins de les tessel·les. Quan està marcada, els colors de les tessel·les fan mitjana en un sol color.

Superfície rugosa de les tessel·les

  Amb aquesta opció la superfície de la tessel·la es veu picada.

Permet tallar les tessel·les

  Aquesta opció divideix les tessel·les en àrees amb molts colors, permetent una millor gradació del color i més detalls en aquestes àrees.

Espaiat de la tessel·la

  És la mida de la junta entre les tessel·les.

Joints color, Light color

  Les tessel·les s'il·luminen amb el color de primer pla de la caixa d'eines i l'ombra s'acoloreix amb el color de fons. Les unions tenen el color de fons. Podeu canviar aquests colors utilitzant els botons de color o els selectors de color de la dreta.

Direcció de la llum

  Per defecte, la llum ve del cantó superior esquerra (135°). Es pot canviar aquesta direcció de 0 a 360.

Antialiàsing

  Aquesta opció redueix l'aspecte dentat que puguin tenir les vores.

Llavor aleatòria, Llavor nova

  Aquesta opció controla l'aleatorietat del filtre. La casella llavor aleatòria us permet introduir manualment una llavor per a l'algorisme d'aleatorització utilitzat. També podeu generar una llavor aleatòria prement el botó Llavor nova. Si s'utilitza la mateixa llavor aleatòria en la mateixa situació, el filtre produeix exactament els mateixos resultats. Una llavor aleatòria diferent produeix resultats diferents.

5.6. Calidoscopi |  | 5.8. Foto de diari

Report a bug in GIMP Informa d'un error de documentació